દ‌ક્ષિણ કાશ્મીરના અનંતનાગ જિલ્લાના પહલગાંવમાં સુરક્ષાદળો અને હિઝબુલ મુજાહિદ્દીન સંગઠનના આતંકીઓ વચ્ચે અથડામણ થઇ હતી. સુરક્ષાદળોની વળતી કાર્યવાહીમાં ત્રણ આતંકીઓ ઠાર મારવામાં આવ્યા હતા. તેમની પાસેથી ત્રણ એકે રાઈફલ અને અન્ય શસ્ત્રો મળી આવ્યા છે. રવિવારે સાંજે એક પોલીસ અધિકારીએ જણાવ્યું હતું કે પહલગાંવ વિસ્તારના અવુરા ગામમાં આતંકીઓ છુપાયા હોવાની ગુપ્તચર બાતમી મળી હતી અને ત્યાર બાદ સમગ્ર વિસ્તારમાં સર્ચ ઓપરેશન હાથ ધરાયું હતું.